આ અભ્યાસમાં ૧૦,૦૦૦ કપલ્સના સંતાનો મેળવવાના પ્રયાસોના ડેટા એકત્ર કરવામાં આવ્યા હતા. કપલ્સ પાસેથી લીધેલા ડેટામાં કઈ ઉંમરે તેમણે બાળક લાવવા માટે પ્રયાસ કરવાના શરૂ કર્યા, પ્રયાસમાં કેટલો સમય લાગ્યો, કપલ્સનું ઉંમર પ્રયાસ શરૂ કર્યા ત્યારે કેટલી હતી અને પ્રયાસ ફળીભૂત થયા ત્યારે કઈ ઉંમર હતી જેવા તમામ પાસાઓને આવરી લેવામાં આવ્યા છે. આ ડેટાના આધારે કમ્પ્યૂટર પર એક મોડેલ તૈયાર કરવામાં આવ્યું છે. એટલું જ નહીં જે કપલ્સને કુદરતી રીતે સંતાન પ્રાપ્તિ ન થઈ હોય અને તેમણે IVFનો ઉપયોગ કર્યો હોય તેમની પણ બારીકાઈથી નોંધ લેવામાં આવી છે. IVFનો કેવી રીતે કેટલીવાર ઉપયોગ કરવામાં આવ્યો તેના પણ ખાસ ડેટાની નોંધ લેવામાં આવી છે અને જે મોડ્યૂલ તૈયાર કરવામાં આવ્યું છે તેમાં એ તમામ પરિસ્થિતિઓ પણ પ્રતિબિંબિત થાય છે.